
	1. Ar Jūsų įmonė dalyvautų pirkime pagal  techninėje specifikacijoje pateiktus reikalavimus? Jei – ne, tai kodėl?

Šiuo metu dalyvauti negalėtume, nes techninė specifikacija yra suformuota labai konkrečiai pagal vieno gamintojo („Omnigym“) įrangos parametrus. Dėl fiksuotų minimalių matmenų, tiksliai apibrėžtų svorio diapazonų, platformų medžiagų ir reikalavimo, kad visi įrenginiai būtų iš vieno gamintojo, kiti tiekėjai neturi galimybės pasiūlyti lygiaverčių produktų, nors jie visiškai atitinka EN16630 standartą ir užtikrina tokią pačią saugą bei funkcionalumą.

Mūsų įmonė nedalyvautų pirkime pagal pateiktus techninės specifikacijos reikalavimus. Atlikus specifikacijos analizę, matyti, kad nurodyti parametrai yra pritaikyti vieno gamintojo įrangai – konkrečiai „Omnigym“ lauko treniruokliams (pvz.,
mobilios platformos sprendimas, treniruoklių tipų sąrašas, svorių reguliavimo intervalai, guolių tipai ir kt.). Tokie reikalavimai eliminuoja kitų gamintojų produkciją, nors rinkoje yra lygiavertės arba aukštesnės kokybės alternatyvos, atitinkančios EN 16630 standartą. Pažymime, kad pagal Viešųjų pirkimų įstatymo 17 str. 3 d. techninė specifikacija turi būti rengiama taip, kad būtų užtikrinta sąžininga tiekėjų konkurencija ir nebūtų dirbtinai
ribojamas galimų tiekėjų skaičius. Todėl, mūsų vertinimu, dabartiniai techniniai reikalavimai nėra pakankamai atviri įvairių gamintojų įrangai, o tai riboja konkurenciją. Rekomenduotume specifikaciją pakoreguoti taip, kad būtų sudarytos sąlygos dalyvauti platesniam gamintojų ratui.
	Techninė specifikacija pakoreguota, atsižvelgiant į rinkos konsultacijos pastebėjimus bei analogiškus pirkimus, vykusius CVP IS.

	2. Ar techninėje specifikacijoje suprantamai apibūdintas pirkimo objektas?
Taip, aprašymas aiškus, tačiau kai kurie parametrai pateikti kaip „ne mažiau kaip“ konkrečiais milimetrais ar kilogramais. Tokie reikalavimai nėra būtini norint užtikrinti saugumą ar funkcionalumą ir sudaro įspūdį, kad specifikacija pritaikyta konkretaus gamintojo įrangai.

Taip
	Techninė specifikacija pakoreguota, atsižvelgiant į rinkos konsultacijos pastebėjimus bei analogiškus pirkimus, vykusius CVP IS.

	3. Kokias sąlygas papildomai, Jūsų nuomone, reikėtų įtraukti į techninę specifikaciją arba kurių pozicijų Jūs siūlote atsisakyti?

– Siūlome įtraukti ±15–20 % leistiną paklaidą matmenims (ilgiui, pločiui, aukščiui). Vietoje fiksuotų minimalių matmenų siūlome formuluotę: „matmenys turi užtikrinti ergonomišką ir saugią treniruotę įvairaus ūgio naudotojams“.
– Vietoje „treniruoklio svoris su apkrova – ne mažiau kaip … kg“ siūlome numatyti funkcinį reikalavimą dėl stabilumo pagal EN16630 standartą.
– Apkrovos intervalams siūlome: Kadangi kiekvienas įrangos gamintojas naudoja individualią svertų ir apkrovos reguliavimo sistemą, apkrova kilogramais nėra tiesiogiai palyginama tarp skirtingų gaminių. Svarbiausia, kad įrenginiai turėtų aiškiai reguliuojamą apkrovos lygį nuo lengvo iki sunkaus, užtikrintų progresyvų apkrovos didinimą ir būtų tinkami jėgos treniruotėms lauko sąlygomis pagal EN16630 standartą arba lygiavertį.
– Rankenų  svorio apkrovos diapazono matmenis siūlytume šalinti, kadangi tai tik riboja kitus gamintojus, o ne aprašo gaminio funkcionalumą.
– Platformoms: siūlome leisti naudoti gelžbetonio plokštę su neslidžia plastiko danga (≥60–70 mm), taip gimnastikos kompleksas negali būti montuojamas ant platformos, kadangi nebūtų užtikrinamas stabilumas.
– Visi standartai turėtų būti nurodyti su prierašu „arba lygiavertis“.

Siūlome atlikti šiuos pakeitimus techninėje specifikacijoje, kad būtų užtikrinta platesnė konkurencija ir galimybė dalyvauti daugiau gamintojų: Įrenginių grupė nuo Nr. 1 iki Nr. 6 (reguliuojamo svorio treniruokliai)
Reikalavimai matmenims (Nr. 1–6):
- Atsisakyti aukščio matmenų reikalavimo (jis nėra esminis įrangos funkcionalumui).
- Palikti esamus ilgio ir pločio matmenis, tačiau koreguoti įrenginio Nr. 5 (bicepsų treniruoklio) plotį – „ne mažiau kaip 650 mm“.
Reikalavimai metalinėms dalims (Nr. 1–6):
- Vietoje nurodyto vamzdžio sienelės storio „3 mm ir daugiau“ taikyti: „ne mažiau kaip 1,5 mm“, užtikrinant konstrukcijos tvirtumą.
- Vietoje konkretaus cinko padengimo siūlome: „metalinės dalys pagamintos iš plieno, dažyto milteliniu būdu ir apsaugoto nuo rūdijimo“. Galimos įvairios antikorozinės apsaugos priemonės, draugiškesnės gamtai.
- Judančioms dalims vietoje „nerūdijančio plieno“ taikyti reikalavimą: „pagamintos iš plieno, tinkamai apdoroto ilgaamžiškumui ir atsparumui korozijai“.
Reikalavimai treniruoklio rankenoms (Nr. 1–6):
- (Nr. 1–6)- vietoje „nerūdijančio plieno“ taikyti
reikalavimą: „pagamintos iš plieno, tinkamai apdoroto ilgaamžiškumui ir atsparumui korozijai“;
- Nr. 1. - Judančios rankenos, ant kurios montuojasi svorio apkrova judėjimo diapazonas: 85-250 cm ir daugiau.“ – perteklinė informacija, siūlome išimti.
Reikalavimai treniruoklio komplektacijai (Nr. 1–6):
Siūlome padidinti visų treniruoklių svorio reguliavimo amplitudę ir užtikrinti reguliavimą 1 kg tikslumu. Tai leistų įrangą patogiai naudoti platesniam vartotojų ratui – įvairaus amžiaus, skirtingo fizinio pajėgumo bendruomenės nariams.
Tokiu būdu treniruokliai taptų universalesni ir labiau prieinami.
Rekomenduojamos amplitudės:
- Nr. 1 Pritūpimų treniruoklis – nuo 10 iki 100 kg (galima paklaida ±5 kg)
- Nr. 2 Horizontalios traukos treniruoklis – nuo 15 iki 100 kg (galima paklaida ±5 kg)
- Nr. 3 Vertikalios traukos treniruoklis – nuo 15 iki 100 kg (galima paklaida ±5 kg)
- Nr. 4 Štangos spaudimo treniruoklis – nuo 10 iki 100 kg (galima paklaida ±5 kg)
- Nr. 5 Bicepsų treniruoklis – nuo 10 iki 85 kg (galima paklaida ±5 kg)
- Nr. 6 Spaudimo kampu treniruoklis – nuo 10 iki 100 kg (galima paklaida ±5 kg) Kiti reikalavimai (Nr. 1–6):
- Pasiūlymas perrašyti punktą: „Treniruoklis turi būti komplektuojamas su guoliais, nereikalaujančiais nuolatinės priežiūros.“
Pasiūlymai Mobiliai platformai:
- Pritaikyti plotį: „ne mažiau kaip 1100 mm“
- Siūloma korekcija Kiti sąlygos: „Platforma turi būti pagaminta iš ilgaamžių ir atmosferos poveikiui atsparių medžiagų (pvz., HPL, faneros ar lygiaverčių), užtikrinančių stabilumą ir atitinkančių numatytų įrenginių apkrovos reikalavimus. Platformos paviršius turi būti neslystantis ir saugus naudoti.“
	Techninė specifikacija pakoreguota, atsižvelgiant į rinkos konsultacijos pastebėjimus bei analogiškus pirkimus, vykusius CVP IS.

	4. Ar techninėje specifikacijoje, Jūsų nuomone, yra reikalavimų, kurie riboja konkurenciją, yra sunkiai įgyvendinami?

Taip, ribojančiais laikytume:
– fiksuotus minimalius matmenis (pvz., aukštis ≥1800 mm, ilgis ≥2700 mm ir pan.);
– tiksliai nustatytą treniruoklio svorį su apkrova (kg), nors saugą užtikrina EN16630 testai, o ne masė;
– konkrečius svorių diapazonus be galimybės pasiūlyti lygiaverčius;
– perteklinius rankenų judėjimo diapazonų aprašymus milimetrais;
– sąlygą, kad visi įrenginiai privalo būti iš vieno gamintojo (tai neatitinka VPĮ 17 str. dėl konkurencijos užtikrinimo).

Taip, praktiškai visi techninės specifikacijos reikalavimai yra suformuluoti taip, kad atitiktų vieno gamintojo – „Omnigym“ – produkciją, todėl konkurencija yra ribojama.
	Techninė specifikacija pakoreguota, atsižvelgiant į rinkos konsultacijos pastebėjimus bei analogiškus pirkimus, vykusius CVP IS.

	5. Ar turite pastabų, klausimų techninei specifikacijai?

Siūlome:
– Įrašyti „arba lygiavertis“ prie visų techninių reikalavimų ir standartų.
– Vietoje konkrečių gamintojo parametrų taikyti funkcinius reikalavimus (ergonomika, reguliavimas, saugumas, ilgaamžiškumas).
– Patikslinti platformos reikalavimus, kad būtų galima naudoti alternatyvias, tvaresnes konstrukcijas (pvz., gelžbetonio su plastiko danga).
– Pakoreguoti garantijų trukmę pagal rinkos praktiką: 15 metų konstrukcijai nuo kiauryminio prarūdijimo, 5 metai dangai, 2–3 metai pilna garantija.

Taip, prašome patikslinti pozicijos Nr. 8 (gimnastikos komplekto) montavimo būdą – ar jam taip pat numatyta mobili platforma? Jei taip, kyla abejonių dėl saugumo, nes tokio dydžio įrenginį saugiau būtų montuoti vienareikšmiškai į betoninį pamatą arba pritvirtinti ankeriais prie betoninio
pagrindo.

	Techninė specifikacija pakoreguota, atsižvelgiant į rinkos konsultacijos pastebėjimus bei analogiškus pirkimus, vykusius CVP IS.

	6. Jei dalyvautumėte pirkime, gal galite nurodyti kokia būtų preliminari jūsų pasiūlymo kaina?

[Pateikta atskirai komerciniame pasiūlyme.]
Iš viso (su PVM) 33 053,57 €

97845,44 su PVM, vertinant ir montavimo darbų kainą,
šiukšlių išvežimą bei utilizavimą.
	__

	7. Jei dalyvautumėte pirkime, gal galite nurodyti koks būtų preliminarus prekių pristatymo (pristatymo, sumontavimo, įdiegimo) terminas?

Preliminariai – 6–10 savaičių nuo sutarties pasirašymo, priklausomai nuo gamyklos gamybos ir transportavimo terminų.

6-9 savaitės nuo sutarties pasirašymo dienos.

	__

	8. Jei dalyvautumėte pirkime, kokia būtų garantijos trukmė įrenginiams?

15 metų – konstrukciniam vientisumui (nuo kiauryminio prarūdijimo)
5 metai – dangai
3 metai – pilna garantija

Ne mažiau 20 metų - plieno komponentams ir konstrukcijoms, aukšto slėgio laminato(HPL) dalims bei jų komponentams
Ne mažiau 10 metų - plieno ir aliuminių paviršių apdailai
Ne mažiau 5 metų - plastikinėms dalims, armuotoms virvėms arba lynams, guminėms dalims;
Ne mažiau 3 metai – visoms judančioms dalims ir platformai.

	Techninė specifikacija pakoreguota, atsižvelgiant į rinkos konsultacijos pastebėjimus bei analogiškus pirkimus, vykusius CVP IS.

	Ne

	Pasiūlymo vertinimo kriterijais
	Ne

	Sutarties vykdymo sąlygomis
	Ne

	Kaina
	Ne


[bookmark: _GoBack]
